Arthur Nery

Arthur Madrigalejos Nery (nosusu ontok 28 Milatok 1997) nopo nga modsisinding om monunupu sinding do Filipino. Minanain isio kontrak rakaman ontok toun 2019 miampai label Kean Cipriano's  O/C id siriba Viva Records, om minapalabus debut album Letters Never Sent ontok toun di miagal. Nointutunan isio ontok 2021 gama do single bobos nakalantoi ii no "Pagsamo".

 Koposion pogulu om pondidikan 
Nosusu om pinagayo i Nery id Cagayan de Oro mantad paganakan muzikal. Koduo-duo molohing nopo molohing dau nga modsisinding. Minomonsoi isio kosolimbahan di koinsan nogi id dumbangan ginumuan ontok di walu nogi toun, id nombo minonondig isio "Fly Me to the Moon" id karamayan debut do pinsan dau. Sundung do ingkaa, au daa i Nery kipomusarahan kokomoi kareer music ontok dii.

Tuminimpuun isio monupu sinding miampai tosudong ontok id sikul takawas isio, om nokotorimo nogi pinludaan formal do modsinding soira nakaampayat kelab glee id kolej. Suminikul isio doid  Xavier University — Ateneo de Cagayan om minanganu major id Psikologi. Pogulu kumalaja miampai poimponu id gana muzik, nakakalaja po isio sabaagi ejen longkod pamalahawan (call center) om nogi mongingia' Inggeris montok susumikul toi ko' mokikinobos do Jepun.

Naampalan i Nery do monondig id ababayan di  komedian Wacky Kiray's hilo id Bukidnon, i sumusuhut minopointutun disio kumaa Callalily's frontman, Kean Cipriano i kinopoimogono' do label sondii ontok dii ii no O/C. Ontok totuong tadau kinopintutunan diolo,  sinumuang i Nery doid O/C.

Sukuon